— Ва ўстановах вышэйшай адукацыі дзейнічаюць 535 творчых аб’яднанняў мастацка-эстэтычнага напрамку, у тым ліку 4 калектывы са званнем “заслужаны аматарскі калектыў Рэспублікі Беларусь”, 76 аматарскіх калектываў мастацкай творчасці са званнем “народны аматарскі калектыў”, — адзначыла Алена Сяргееўна. — Ва ўстановах вышэйшай адукацыі аматарскія калектывы прадстаўлены шырокім спектрам традыцыйных жанраў самадзейнага мастацтва і сучасных напрамкаў маладзёжнай творчасці. Сярод іх — 69 калектываў інструментальнага жанру, 115 вакальна-харавога, 133 харэаграфічнага і 150 тэатральнага.